C 214/156
LT
Europos Sąjungos oficialusis leidinys
2023 6 16
2023 m. sausio 19 d., ketvirtadienis
AE.
kadangi šie aspektai, susiję su variklio galios didinimu dėl konkrečių saugos priežasčių, turėtų būti finansuojami iš subsidijų ir, tam tikroms sąlygoms, turėtų būti remiami EJRŽAF, jei jie nepadidina žvejybos pastangų ar žvejybos pajėgumų; kadangi dėl šių priežasčių EJRŽAF parama taip pat turėtų būti teikiama uostų ir prieplaukų dugno gilinimo operacijoms; AF. kadangi mažos apimties žvejyba yra daug labiau priklausoma nuo jūros sąlygų nei didelės apimties žvejyba, dėl to, priklausomai nuo laivo ir įrankių tipo, žvejybos laikotarpiais padaroma daugiau pažeidimų, o tai turi įtakos darbo dienų, kuriomis galima plaukioti, skaičiui per metus; AG.
kadangi mažos apimties žvejyba yra tvari žuvų išteklių biologinio valdymo, išteklių ir selektyvumo požiūriu, taip pat socialiniu ir ekonominiu požiūriu, ir visa tai prisideda prie šios veiklos gilaus įsišaknijimo; AH.
kadangi veiksniai, turintys neigiamą poveikį žuvų ištekliams ir taip pat darantys tiesioginę ir netiesioginę žalą žuvininkystei, be kita ko, yra tarša, buveinių nykimas, jūrų eismas ir konkurencija dėl teritorijų, taip pat klimato kaita, kurios matomi padariniai yra kylanti vandens temperatūra, rūgštėjimas, vandenynų srovių pokyčiai, rūšių asinchroniškumas ir svetimų rūšių atsiradimas; AI.
kadangi būtina didinti gebėjimus prisitaikyti prie klimato kaitos ir krizių ir sušvelninti jų poveikį priimant priemones pakrančių bendruomenių atsparumui didinti;
AJ.
kadangi mažos apimties žvejyba taip pat gali prisidėti prie priklausomybės nuo iškastinio kuro mažinimo ir didesnio energijos vartojimo efektyvumo, taigi ir prie klimato kaitos švelninimo pastangų;
AK.
kadangi, mažos apimties žvejyba yra labai svarbi ES, ypač daugeliui žvejų bendruomenių, kartu su didelės apimties ir tolimąja žvejyba; AL. kadangi dar reikia pašalinti daugelį priežasčių, dėl kurių blogėja socialinė ir ekonominė padėtis šiame sektoriuje, be kita ko, atsižvelgiant į poreikį stiprinti žvejų padėtį tiekimo grandinėje; AM. kadangi gamintojų organizacijų, asociacijų ir žvejybos gildijų pripažinimas suteiktų joms galimybę gauti finansinę paramą, o jų aktyvaus dalyvavimo skatinimas pasitelkiant bendrą valdymą galėtų akivaizdžiai padidinti pajamas šiame sektoriuje; AN. kadangi mažos apimties, smulkiosios ir priekrantės žvejybos pajamoms įtakos turi nepastovios kainos ir dideli rinkos svyravimai, kurie priklauso nuo daugelio išorės veiksnių, pvz., COVID-19 pandemijos; AO.
kadangi skirtingos pajamų ir darbo užmokesčio sistemos žvejybos sektoriuje labai skiriasi ir daugiausia priklauso nuo žvejybos galimybių jūroje, ir tai yra vienas iš veiksnių, dėl kurių šis sektorius tampa mažiau patrauklus naujoms kartoms; AP. kadangi žvejybos specialistams dažnai mokamas mažas darbo užmokestis ir jiems tenka susidurti su sudėtingomis (dažnai mažų garantijų) darbo sąlygomis ir kadangi ši profesija tebėra pavojingiausia pasaulyje, o dėl didėjančių žvejybos veiklos pradžios išlaidų ir kartu didėjančios sektoriaus koncentracijos šis verslas tampa mažiau patrauklus, ypač jaunimui; AQ. kadangi rinkose dažnai dominuoja nedaug gerai žinomų produktų, o mažos apimties žuvininkystės produktai, kurie yra tvari alternatyva intensyviai eksploatuojamoms rūšims, nesulaukia pakankamo rinkodaros dėmesio; kadangi vartotojai dažnai negali gauti išsamios informacijos apie jų perkamą produktą ar jo gamybos sistemą ir naudojamų žvejybos įrankių tipą; AR. kadangi tvarus mažos apimties žvejybos pelningumas yra svarbus siekiant padidinti sektoriaus patrauklumą; AS. kadangi maži laivai labiausiai kenčia nuo problemų, susijusių su žvejybos licencijų skyrimu Jungtinės Karalystės vandenyse, nes jiems sunku įrodyti savo žvejybos istoriją;